CELEX: 32007X0802(01)
Language: el
Date: 2007-08-02 00:00:00
Title: Προσθήκη στην απόφαση 2007/543/ΕΚ του Συμβουλίου, της 23ης Ιουλίου 2007 , σχετικά με την προσχώρηση της Βουλγαρίας και της Ρουμανίας στη σύμβαση για την ίδρυση Ευρωπαϊκής Αστυνομικής πηρεσίας (σύμβαση Ευρωπόλ) ( ΕΕ L 200 της 1.8.2007 )

2.8.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 201/15
            
         
      ΠΡΌΣΘΗΚΗ
   
   στην απόφαση 2007/543/ΕΚ του Συμβουλίου, της 23ης Ιουλίου 2007, σχετικά με την προσχώρηση της Βουλγαρίας και της Ρουμανίας στη σύμβαση για την ίδρυση Ευρωπαϊκής Αστυνομικής Υπηρεσίας (σύμβαση Ευρωπόλ)
   (Επίσημη Εφημερίδα της Ευρωπαϊκής Ένωσης L 200 της 1ης Αυγούστου 2007)
   Οι ακόλουθες δηλώσεις προστίθενται στην απόφαση:
   
      «ΔΗΛΩΣΕΙΣ ΤΗΣ ΔΗΜΟΚΡΑΤΙΑΣ ΤΗΣ ΒΟΥΛΓΑΡΙΑΣ ΣΧΕΤΙΚΑ ΜΕ:
      
                  —
               
               
                  
                     τη σύμβαση της 26ης Ιουλίου 1995, η οποία καταρτίστηκε επί τη βάσει του άρθρου K.3 της συνθήκης για την Ευρωπαϊκή Ένωση, για την ίδρυση Ευρωπαϊκής Αστυνομικής Υπηρεσίας (σύμβαση Ευρωπόλ):
                  
                  Αναφορικά με το άρθρο 40 παράγραφος 2 της σύμβασης Ευρωπόλ, η Δημοκρατία της Βουλγαρίας εκφράζει τη συγκατάθεσή της ώστε οι διαφορές μεταξύ κρατών μελών με αντικείμενο την ερμηνεία και εφαρμογή της σύμβασης να παραπέμπονται συστηματικά στο Δικαστήριο των Ευρωπαϊκών Κοινοτήτων.
               
            
                  —
               
               
                  
                     το πρωτόκολλο της 24ης Ιουλίου 1996, καταρτιζόμενο βάσει του άρθρου Κ.3 της συνθήκης για την Ευρωπαϊκή Ένωση, σχετικά με την ερμηνεία της σύμβασης για την ίδρυση Ευρωπαϊκής Αστυνομικής Υπηρεσίας από το Δικαστήριο των Ευρωπαϊκών Κοινοτήτων με προδικαστικές αποφάσεις:
                  
                  Κατ’ εφαρμογή του άρθρου 2 του πρωτοκόλλου σχετικά με την ερμηνεία της σύμβασης Ευρωπόλ από το Δικαστήριο των Ευρωπαϊκών Κοινοτήτων με προδικαστικές αποφάσεις, η Δημοκρατία της Βουλγαρίας δηλώνει ότι δέχεται τη δικαιοδοσία του Δικαστηρίου των Ευρωπαϊκών Κοινοτήτων σύμφωνα με τις διαδικασίες που ορίζονται στο άρθρο 2 παράγραφος 2 στοιχείο α).».